Tívolí í Kaupmannahöfn ætlar að bjóða upp á veglega skemmtidagskrá á þjóðhátíðardag Íslendinga, sautjánda júní. Prjónafólk á Íslandi og víðar situr nú sveitt við og prjónar ullarveifur í fánalitunum, sem eiga að prýða Tívolí þennan dag.
Eitt þúsund veifur í íslensku fánalitunum - prjónaðar úr ull - eiga að prýða skemmtigarðinn Tívolí í Kaupmannahöfn, þegar haldið verður upp á íslenska þjóðhátíðardaginn, sautjánda júní.
Það verður mikið um dýrðir í Tívolí þennan dag - tveir íslenskir kórar syngja, Moses Hightower spilar, það verður boðið upp á íslenskan mat, prjónanámskeið - og Vilhelm Netó verður með uppistand. Halla Benediktsdóttir, forstöðukona Jónshúss í Kaupmannahöfn, hefur komið að undirbúningi þessa viðburðar.
og það er stefnt að því að flagga handprjónuðum ullarveifum í íslensku fánalitunum í Tívolí þennan dag - um það bil þúsund slíkum veifum, segir Halla.
Sautjándi júní er auðvitað ekki frídagur í Danmörku, þannig að daginn eftir verður Íslendingafélagið með alvöru íslenska þjóðhátíð - hoppukastala og pulsur, sem má auðvitað ekki vanta.
Tívolí í Kaupmannahöfn ætlar að bjóða upp á veglega skemmtidagskrá á þjóðhátíðardag Íslendinga, sautjánda júní. Prjónafólk á Íslandi og víðar situr nú sveitt við og prjónar ullarveifur í fánalitunum, sem eiga að prýða Tívolí þennan dag. 